### 3.     Beslutning om prioritering af anlægsbevilling til renovering af bygninger til brug for socialpsykiatrien

**Åbent**

Sagsnr.: 326-2018-9361        J.nr.: 27.54.08           Dokumentnr.:
326-2019-183136

**Sagstype**

Beslutning.

**Resume og sagens baggrund**

I forbindelse med implementering af ”Fremtidens
Socialpsykiatri” har kommunalbestyrelsen besluttet at afsætte bevillinger til
køb af ejendommen [adresse] Gørlev og nødvendige bygningstilpasninger og
renovering af denne bygning, samt renovering af bygningen Rynkevangen 8 i
Kalundborg. Projekteringen har afdækket uforudsete behov for nødvendige
reparationer på klimaskærmen, reparationer og udskiftninger af tekniske anlæg
samt andre uforudsete omkostninger, som ikke kan afholdes indenfor de givne
bevillinger. I denne skal der træffes beslutning om prioritering af budget til
renovering af Rynkevangen 8.

**Indstillinger**

Direktøren indstiller,

·
at meromkostningerne på i alt 3,1 mio. kr. finansieres ved at
omprioritere anlægsbevillingen til udvendig vedligeholdelse af kommunale
bygninger i 2019.

**Behandling**

Teknik- og miljøudvalget.

**Sagsfremstilling**

Omlægningen af indsatsen for borgere i eget hjem med behov
for socialpsykiatrisk bistand har medført ændrede lokalebehov for Center for
Misbrug og Socialpsykiatri. De hidtidige syv forskellige lokaliteter samles i
to aktivitets- og personalebaser i henholdsvis Gørlev og Kalundborg.

I Gørlev etableres aktivitets- og personalebasen i
[adresse] tidligere administrationsbygning på [adresse], som Kalundborg
Kommune har købt til formålet med overtagelse den 1. juli 2019.

I Kalundborg er det besluttet at samle den
socialpsykiatriske indsats for borgere i eget hjem på [adresse] ved at
inddrage stueetagen, hvor 1. salen i forvejen benyttes af socialpsykiatrien, og
hvor stueetagen har stået ubenyttet hen i en årrække siden Bo & Aktivitet i
Kalundborg flyttede sine værkstedsaktiviteter til andre faciliteter.

Kommunalbestyrelsen besluttede i forbindelse med Budget 2018
en anlægsbevilling på i alt 1,5 mio. kr. til køb og renovering af [adresse] i
Gørlev. I forbindelse med Budget 2019 blev der givet en anlægsbevilling til
nødvendige bygningstilpasninger og renoveringer på i alt 3,0 mio. kr. til såvel
[adresse] Gørlev som [adresse] i Kalundborg. Bevillingen var forudsat
fordelt nogenlunde ligeligt mellem de to bygninger. Udgangspunktet for
bevillingerne var, at såvel klimaskærm som tekniske installationer i de to
bygninger var intakte.

I forbindelse med projekteringen har det imidlertid vist
sig, at denne forudsætning ikke har kunnet holde. Dette gælder i et vist omfang
for [adresse] i Gørlev, hvor den samlede omkostning nu er estimeret til i alt
cirka 1.845.000 kr. Det skyldes at der er nødvendige vedligeholdelsesarbejder
på klimaskærmen, reparationer på tekniske anlæg (varme og ventilation) på grund
af frostskader samt reparationer efter hærværksskader, som estimeres til cirka
485.000 kr. Arbejdet er igangsat og forventes færdigt midt i september 2019.

Udfordringen på [adresse] i Kalundborg er noget større.
De tekniske installationer (varme og ventilation) i stueetagen skal udskiftes
ligesom miljøforanstaltninger og bortskaffelse af bygningsaffald vil betyde
betydelige meromkostninger, idet der er konstateret bly og andre tungmetaller
på stort set alle overflader samt i mindre grad PCB. Disse omkostninger er
estimeret til i alt cirka 1.630.000 kr. Samtidig bliver de oprindeligt
planlagte bygningstilpasninger og reparationer dyrere end estimeret i det
oprindelige anlægsforslag.

Den samlede omkostning til renovering med videre af
Rynkevangen 8 er således estimeret til i alt 4.360.000 kr.

Der er endnu ikke hjemtaget tilbud på opgaven.

Administrationen undersøger alternative muligheder for
etablering af en aktivitets- og personalebase for den socialpsykiatriske
indsats i Kalundborg frem til udvalgets behandling af sagen.

På Teknik- og Miljøudvalgets møde den 7. februar 2019
prioriterede udvalget anlægsbevillingen for 2019 til udvendig vedligeholdelse.
Dagsordenspunktet vedlægges som Bilag 3. Den samlede anlægsbevilling er
prioriteret, og det vil derfor være nødvendigt, at vurdere prioriteringen på ny
med henblik på at skabe det fornødne råderum til renovering af Rynkevangen 8.
Det foreslås derfor, at følgende indsatser udsættes til fornyet prioriteringen
af investeringsrammen til udvendig vedligeholdelse i 2020:

·
Diverse spredt vedligeholdelse                                                           1.500.000
kr.

·
Puljer vedrørende cts-anlæg, vand- og varmeinstallationer,
kloakopgaver, rotteangreb og ABA-anlæg                                            1.205.000
kr.

·
Offentlige toiletter                                                                              400.000
kr.

I alt                                                                                                   3.105.000
kr.

**Økonomiske konsekvenser**

Der forventes samlede udgifter til renovering af [adresse] og
Rynkevangen 8 på i alt 6,2 mio. kr. Der er en manglende finansiering på 3,1
mio. kr. i forhold til de givne anlægsbevillinger.

Estimerede omkostninger:

[adresse] Gørlev                                                                            1.845.000
kr.

[adresse]                                                             [adresse]
kr.

I alt                                                                                             6.205.000
kr.

Finansiering:

Rest af anlægsbevilling 2018
efter køb                                                    100.000 kr.

Anlægsbevilling 2019                                                                       3.000.000
kr.

I alt                                                                                              3.100.000
kr.

Manglende finansiering                                                                          3.105.000
kr.

Finansieringen foreslås anvist ved at omprioritere inden for
anlægsbevillingen til udvendig vedligeholdelse i 2019.

**Bilag**

|  |  |
| --- | --- |
| Bilag 1 - Revideret budget, socialpsykiatriens bygninger | 326-2019-219552 |
| Bilag 2 - Notat vedrørende renovering af Rynkevangen 8 | 326-2019-218316 |
| Bilag 3 - Beslutning om prioritering af anlægsbudget til vedligeholdelse af kommunale ejendomme 2019 | 326-2019-220585 |